recursal/SuperWikiNEXT-32B huggingface dataset:
இந்தியாவில் கன்னியாகுமரி மறைமாவட்டத்தின் மிகப்பெரிய 

சேகர தேவாலயங்களில் ஒன்றாகும். பாடசாலைகள், கல்லூரிகள், மருத்துவமனைகள், ஒரு சித்திரப்பூவேலைப்பாடு தொழிற்சாலை, ஒரு புத்தகநிலையம் ஒரு அச்சகம் மற்றும் ஒரு ஷாப்பிங் வளாகம் போன்ற தொண்டு நிறுவனங்களுடன் தொடர்புபட்ட பல்வேறு சேவைகளின் மையமாக இருப்பது சிறப்பு.

CSI ஆலயம், மார்த்தாண்டம்
தேவாலயம் அருள் திரு ராபட் சிங்ளேயர் அவர்களால் கட்டப்பட்டது.அருள் திரு ராபட் சிங்ளேயர் ஸ்காட்லாந்தில் பிறந்தார். இவர் 1910 -ஆம் ஆண்டு ஆகஸ்ட் 3 -ஆம் நாள் ஊழியராக திருநிலைபடுத்தப்பட்ட பின்னர் இந்தியாவுக்கு வந்தார். 1919 -இல் அருள் திரு எச்.ஐ.ஹாக்கர் ஐயரை தொடர்ந்து 1920-இல் மார்த்தாண்டம் வந்தார். அருள் திரு ராபட் சிங்ளேயர் 1919 முதல் 1939 வரை பணியாற்றினார்.

அருள் திரு சி.ஜி. மார்சல் அவர்களால் 1924 ஜுலை 26-ஆம் நாள் அடிக்கல் நாட்டப்பட்டு கட்டுமானபணி முடிக்க பத்து ஆண்டுகள் ஆனது. அருள்திரு சிங்கிளேயர் தனிப்பட்ட முறையில் அவரது குறிக்கோள் நிறைவேற பக்தியாய் உழைத்தார். மார்த்தாண்டத்தில் வளர்ந்து வரும் சபைக்காக ஒரு அழகான ஆராதிக்கும் வ்ழிபாட்டுதலத்தை உருவாக்க வேண்டும் என்ற கனவு இருந்தது.இத்தேவாலயம் 1933 ஆம் ஆண்டு மே 13 இல் முடிக்கப்பட்டு அர்ப்பணம் செய்யப்பட்டது

குறிப்புகள்
-----------

1. ↑  "CSI Kanyakumari Diocese". 11 ஜனவரி 2016 அன்று மூலம் பரணிடப்பட்டது. 29 September 2016 அன்று பார்க்கப்பட்டது.
2. ↑  "CSI Marthandam". CSI Marthandam. 2012-08-02 அன்று பார்க்கப்பட்டது.
[*தொடர்பிழந்த இணைப்பு*]
மாட்டுச் சந்தைமாட்டுச் சந்தை
குதிரைச் சந்தைகுதிரைச் சந்தை
**திருவண்ணாமலை கால்நடைச் சந்தை**

சந்தையின் தொன்மை
----------------

திருவண்ணாமலையில் ஆண்டுதோறும் நடைபெறும் பத்து நாள் கார்த்திகைத் தீபத்திருவிழாவினை ஒட்டி மாடு, குதிரை சந்தை நடைபெறும். சுமார் 1000 ஆண்டுகளுக்கும் மேலாக இச் சந்தை நடைபெறுவதாக இலக்கியப் பதிவு்கள் மூலம் அறிய முடிகிறது.

பல்வேறு வகைகளைச் சார்ந்த மாடு, குதிரைகள் இச்சந்தைக்குக் கொண்டு வரப்படுகின்றன. இன்றைக்கு மாடு, குதிரைகளை வெளியூர்களிளருந்து கொண்டு வருவதற்கு மோட்டார் வாகனங்கள் ( லாரி, டெம்போ , ட்ராக்டர்,) போன்றவற்றைப் பயன்பபடுத்துகின்றனர். மோட்டார் வாகனங்களின் வருகைக்கு முன்பு பல்வேறு ஊர்களிலிருந்து தங்கள் கால்நடைகளை பல மாதங்கள் கால்நடையாகவே கொண்டு வந்து விற்பனை செய்திருப்பதை அறிய முடிகிறது

பயண வழி
-------

நடு கல்நடு கல்
பெரும்பாலும் தென்மாவட்டங்களைச் சார்ந்தவர்கள் காட்டுமன்னார்குடி - கம்மாபுரம் - எலவனாசுர்பேட்டை புகைப் பட்டி - திருக்கோயிலூர் - மாத்தூர் வழியாக திருவண்ணாமலையை வந்தடைந்தார்கள்.

சந்தை வியாபாரிகளின் வழக்கம்
---------------------------

இவர்களின் பயணத்தின் பொழுது அவர்களுடன் குதிரையினை அலங்காரம் செய்வதற்குரிய பொருட்கள், மாற்று உடை, சமையல் பாத்திரங்கள், அரிசி பருப்பு உள்ளிட்ட மளிகைப் பொருட்கள் அனைத்தையும் ரேக்ளா வண்டியின் அடியில் வைத்துக் கொண்டு வருகின்றனர். வழியில் ஓய்வெடுக்கும் இடங்களிலேயே உணவு சமைத்து உண்பதை வழக்கமாக கொண்டுள்ளனர்.

மாற்று வேலை
-----------

மாடு, குதிரை விற்பனை இல்லாத நாட்களில் செம்பு, பித்தளைப் பாத்திரங்களுக்கு ஈயம் பூசுதல் ( முலாம் பூசுதல்) வேலையும் செய்வார்கள். செம்பு, பித்தளைப் பாத்திரங்களின் பயன்பாடு குறைந்ததால் தற்காலத்தில் மாற்று வேலைக்குச் செல்கின்றனர்.
**அவனியாபுரம் ஜல்லிக்கட்டு** (*Avaniyapuram Jallikatt*) என்பது தமிழ்நாட்டில் மதுரை மாவட்டத்தில் உள்ள அவனியாபுரத்தில் ஒவ்வொரு ஆண்டும் நடைபெறும் ஜல்லிக்கட்டு விழா ஆகும். தமிழர்களின் பண்பாட்டை வெளிப்படுத்தும் விதமாக, தமிழரின் வீரத்தை உலகிற்கே வெளிச்சம் போட்டுக் காட்டும் முரட்டுக் காளையை அடக்கும் ஜல்லிக்கட்டு, மஞ்சு விரட்டு போன்ற வீர விளையாட்டுகள் தை மாதம் முழுவதும் தமிழகத்தின் பல்வேறு பகுதிகளில் நடத்தப்படும். தை முதல் நாளாம் பொங்கல் திருநாள் அன்று நடைபெறும் இந்த ஜல்லிக்கட்டு விழாவிற்குத் தென் மாவட்டங்களில் இருந்து மாடுகள் கொண்டுவரப்படுகிறன.

வரலாறு
------

பழந்தமிழ் இலக்கியங்களிலும் சிந்து வெளி நாகரிகத்திலும் ஏறுதழுவல் நடந்ததற்கான சான்றுகள் உள்ளன. 4 ஆயிரம் ஆண்டுகள் பழமையான சிந்து சமவெளி நாகரீக காலத்திலேயே ஜல்லிக்கட்டு புழக்கத்தில் இருந்துள்ளது. சிந்து சமவெளி நாகரீக காலத்தில் புழக்கத்தில் இருந்த பொருட்கள், தற்போதைய பாகிஸ்தானில் உள்ள மொகஞ்சதாரோவில் கடந்த 1930-களில் கண்டெடுக்கப்பட்டன. அப்பொருட்கள் டெல்லியில் உள்ள தேசிய அருங்காட்சியகத்தில் பாதுகாக்கபட்டுள்ளன. சிந்து வெளி நாகரிகம் சார்ந்த முத்தரை ஒன்றில் ஒரு காளை உருவமும் அதை அடக்க முயலும் வீரரை அக்காளை தூக்கி எறிவதும் சித்தரிக்கப்பட்டுள்ளது. ஜல்லிக்கட்டு எனப்படும் ஏறுதழுவல் 2000ம் ஆண்டு பழமையானது ஆகும்.
2014 ம் ஆண்டு நடந்த விளையாட்டில் மாடுபிடி வீரர்கள் 19 பேரும், பார்வையாளர்கள் 15 பேரும் காயமடைந்தனர். 14.01.2014 அன்று மட்டும் 338 காளைகள் கலந்துகொண்டன.

2023
----

2023 ஆம் ஆண்டு ஜனவரி 15 ஆம் நாள் காலை 7 மணி முதல் மாலை 5 வரை போட்டி நடைபெற்றது. தொடக்க விழாவில் அமைச்சர்கள் பி. மூர்த்தி, பழனிவேல் தியாகராஜன், கீதா ஜீவன் ஆகியோர் கலந்து கொண்டனர். போட்டியில் முதல் இடத்தைப் பிடித்த ஜெய்ஹிந்த்புரம் விஜய் என்பவர் 28 காளைகளையும், இரண்டாமிடம் பிடித்த கார்த்தி என்பவர் 17 காளைகளையும், மூன்றாமிடம் பிடித்த விளாங்குடி பாலாஜி என்பவர் 14 காளைகளையும் பிடித்தனர். இதில் மொத்தம் 11 சுற்றுகளில் சுமார் 250 வீரர்களும் 737 காளைகளும் கலந்துகொண்டனர்.

மேற்கோள்
--------

1. ↑  ஜல்லிக்கட்டு: காளைகள் தாக்கியதில் 35 பேர் காயம்
2. ↑
3. ↑  "தொடங்கியது அவனியாபுரம் ஜல்லிக்கட்டு: உறுதிமொழி எடுத்துக்கொண்ட வீரர்கள் https://www.instanews.city/tamil-nadu/avaniyappuram-jallikkattu-begins-with-a-bang-1191364". இன்ஸ்டாநியூஸ்.. பார்த்த நாள்: 18 January 2023.
4. ↑  "அவனியாபுரம் ஜல்லிக்கட்டு: விஜய் 28 காளைகள் பிடித்து முதலிடம்". தினத்தந்தி.. பார்த்த நாள்: 18 January 2023.
5. ↑  "அவனியாபுரம் ஜல்லிக்கட்டுப் போட்டி நிறைவு: 28 காளைகளைப் பிடித்தவருக்கு கார் பரிசு". இந்து தமிழ்.. பார்த்த நாள்: 18 January 2023.
**அவருடைய கண்ணியமான காதலிக்கு** (To His Coy Mistress) என்ற மெட்டாபிசிகல் கவிதை ஆங்கில எழுத்தாளரும் அரசியல்வாதியுமான ஆன்ட்ரூ மாா்வல் (Andrew Marvell) (1621-1678) என்பவரால் எழுதப்பட்டது. இது ஆங்கில இடை ஆட்சியின் போதோ அதற்குச் சற்று முன்னரோ எழுப்பட்டதாகும் (1649-60). இது 1681இல் அவரது இறப்பி்ற்கு பிறகு வெளியிடப்பட்டது.

இந்தக் கவிதை மாா்வல்ஸின் சிறந்த கவிதையாகவும் ஆங்கில இலக்கியத்தில் சிறந்த காா்படடியமாகவும் கருதப்படுகிறது. இது எழுதப்பட்ட தேதி அறியப்படாவிட்டாலும் 1650களில் எழுதப்பட்டிருக்கலாம். அந்த நேரத்தில் மாா்வல்ஸ் புதிய மாடா்ன் படையில் இருந்து ஓய்வு பெற்ற உயா் அதிகாரி ஃபோ்ஃபாக்ஸ் மகளுக்கு ஒரு ஆசிரியராக பணியாற்றி வந்தாா்.

கதைச் சுருக்கம்
---------------

இந்தக் கவிதையில் கவிஞா் ஒரு பெண்ணை அறிமுகப்படுத்துவதில் இருந்து தொடங்குகிறாா். அவருடைய காதல் தொிவி்ப்புக்கு பதில் சொல்ல மிகவும் தாமதிக்கிறவா். முதல் பத்தியில் கவிஞர், கட்டுப்பாடுகள் நிறைந்த இந்த சாதாரண வாழ்க்கையில் எந்த வில்லங்கமும் இல்லாமல் அவளை எந்த அளவிற்குக் காதலிக்கிறாா் என்பதை விவாிக்கிறாா். அவளுடைய ஒவ்வொரு உடற்பாகத்தையும் பாராட்டுகின்றார். அவள் அவருடைய காதலை மறந்தும் கூட அவருக்கு எந்த ஊக்கக்கேடும் ஆகவில்லை. இரண்டாம் பத்தியில் இந்த வாழ்க்கை எவ்வளவு சிறியது என வருத்தமடைகிறார். ஒருவர் இறப்பைத் தழுவி ஒரு முறை வாழ்க்கை போய்விட்டால் ஒருவரையொருவர் அனுபவிக்கக்கூடிய சந்தர்ப்பங்களும் போய்விடும் என்றும் இறக்கக்கூடிய இந்த வாழ்க்கையில் தன் காதலை அவள் ஏற்றுக்கொண்டால் என்ன என்ற கேள்வியை முன்வைக்கிறார். கடைசி பத்தியில் அந்த பெண் இவரது முயற்சிகள் அனைத்தையும் திருப்பிச் செலுத்த வேண்டுமென உந்துதலோடு கூறுகிறார். மேலும் அவர் ஒருவரையொருவர் கண்ணியத்தோடும் காதலிக்கும் போது வாழ்க்கையின் நேரம் மிக சிறிதாக தோன்றுகிறது என்றும் கூறுகிறார்.

மேற்கோள்
--------

1. ↑  The Oxford Authors Authors Andrew Marvell. Oxford: Oxford University Press. 1990. ISBN 9780192541833
2. ↑   Lee, Michelle. "To His Coy Mistress by Andrew Marvell." Poetry Criticism. Detroit: Gale, Cengage Learning, 2008. 171-282. Gale.cengage.com: Literature Criticism Online. Web. 20 Oct 2011.
**மார்த்தோசைட்டு** (*Marthozite*) என்பது Cu(UO2)3(SeO3)3(OH)2·7H2O என்ற மூலக்கூற்று வாய்ப்பாட்டால் அடையாளப்படுத்தப்படும் ஆக்சைடு வகை கனிமமாகும். செஞ்சாய்சதுர படிக அமைப்பில் இந்த கனிமம் காணப்படுகிறது. 1894-1962 காலத்தில் வாழ்ந்த பெல்சிய நாட்டு கனிமவியலாளர் ஐமே மார்த்தோசின் பெயர் இக்கனிமத்திற்குச் சூட்டப்பட்டுள்ளது.

மார்த்தோசைட்டு பொதுவாக செலினியத்தைக் கொண்டிருக்கும் திக்னைட்டு கனிமத்தின் குழிகளில் காணப்படுகிறது. குறிப்பாக ஆப்பிரிக்காவின் கடங்காவில் உள்ள முசோனோய் படிவுகளின் ஆக்சிசனேற்ற மண்டலங்களிலும் காணப்படுகிறது.

மார்தோசைட்டு செஞ்சாய்சதுர படிக வடிவம் கொண்ட ஒரு கனிமமாகும். அதாவது ஒன்றுக்கொன்று செங்குத்தான சமமற்ற நீளங்கள் கொண்ட மூன்று அச்சுகள் உள்ளன. செஞ்சாய்சதுரம் என்பதால் ஈரச்சில் மூன்று வெவ்வேறு ஒளியியல் குறியீடுகளை மார்த்தோசைட்டு கொண்டுள்ளது. திசைமாறுபாட்டுப் பண்பு கொண்டது என்பதால் ஒளியை ஒரு வேகமான கதிராகவும், ஒரு மெதுவான கதிராகவும் உடைக்கும். மஞ்சள் கலந்த பழுப்பு நிறத்தில் இருந்து பச்சை மஞ்சள் நிறத்தில் பலதிசை வண்ணப்படிகமாக திகழ்கிறது. Marthozite shows pleochroism from yellowish brown to greenish yellow.

மேற்கோள்கள்
-----------

1. ↑  Mineralienatlas
2. 1 2 3 4  Webmineral data
3. 1 2  Mindat.org
4. ↑  "Handbook of Mineralogy" (PDF). 2021-07-23 அன்று மூலம் (PDF) பரணிடப்பட்டது. 2022-11-25 அன்று பார்க்கப்பட்டது.
5. 1 2  Fleischer, M. (1970) New mineral names. American Mineralogist, 55, 533.
6. ↑  "Marthozite". 5 June 2019 அன்று பார்க்கப்பட்டது.
[*தொடர்பிழந்த இணைப்பு*]
**தீப்தி நவால்** (Deepti Naval) 1952 பிப்ரவரி3இல் பிறந்துள்ள இந்திய நடிகை, இவர் பெரும்பாலும் பாலிவுட் திரைத்துரையில் தீவிரப் பணியாற்றியுள்ளார். இவர் நடிகை , இயக்குனர், மற்றும் எழுத்தாளரும் ஆவார்.
கலை சினிமாவின் முக்கிய பங்களிப்பாளராக இருந்தார். இந்தியாவில் உள்ள பெண்களின் மாறிவரும் பாத்திரங்களை வலியுறுத்தினார், அவரின் முக்கிய மற்றும் நெருங்கிய வாழ்க்கை கதாப்பாத்திரங்களில் நடித்ததற்காக விமர்சன ரீதியான பாராட்டைப் பெற்றார். அவருக்கு ஓவியம் மற்றும் புகைப்படம் எடுத்தல் ஆகியவற்றிலும் விருப்பம் உள்ளது.

ஆரம்ப வாழ்க்கை
--------------

பஞ்சாப் மாநிலத்திலுள்ள அமிருதசரசு என்ற ஊரில் நவால் பிறந்துள்ளார் , நியூயார்க்கின் சிட்டி பல்கலை கழகத்தில் அவரது தந்தைக்கு ஆசிரியர் வேலை கிடைத்தது, எனவே இவரது குடும்பம் நியூயார்க் நகரம் நகருக்கு நகர்ந்தது. அங்கு அவர் ஹன்டர் கல்லூரியில் நுண்கலை பயின்றார்.

நடிப்புத் தொழில்
----------------

நவால் 1978இல் இயக்குனர் சியாம் பெனகல் இயக்கிய "ஜுனூன்" திரைப்படத்தில் அறிமுகமானார். இரண்டு வருடத்திற்கு பிறகு, "ஏக் பார் பீர்" என்ற படத்தில் முக்கிய வேடத்தில் நடித்தார்.. 1980களில் சுமிதா பட்டீல் மற்றும் சபனா ஆசுமி ஆகியோரது காலத்தில் இவரும் திரைத்துறையில் நடித்துள்ளார். மேலும், "கம்லா"(1984) மற்றும் "அன்காகே" (1985) போன்ற படங்களில் தோன்றியுள்ளார்.

பிற பணிகள்
----------

மனிஷா கொய்ராலா மற்றும் ரஜித் கபூர் இணைந்து நடித்த "தோ பைசே தூப்" மற்றும் சார் அனே கி பாரிஷ்" என்ற படங்களை இவர் இயக்கியுள்ளார். நியூ யார்க் இந்திய திரைப்படத் திருவிழாவில் சிறந்த திரைக்கதைக்கான விருது பெற்றது. ஆனால் இன்னும் வெளியாகவில்லை. அவர் வலுவான பெண் கதாபாத்திரங்களை மையமாகக் கொண்ட ஒரு தொலைக்காட்சி தொடரான "தோடா எஸ் ஆஸ்மான்" எழுதி மற்றும் இயக்கியுள்ளார், மற்றும் "த பாத் லெஸ் டிராவெல்டு" என்ற ஒரு பயண நிகழ்ச்சியை தயாரித்தார்.

சொந்த வாழ்க்கை
--------------

நவால் திரைப்படத் தயாரிப்பாளரான பிரகாஷ் ஜாவைத் திருமணம் செய்து கொண்டார். இருவரும் திஷா என்ற ஒரு தத்தெடுத்தனர்.

குறிப்புகள்
-----------

1. ↑
2. 1 2 3  "Not just a pretty face". 12 December 2004.. பார்த்த நாள்: 21 October 2015.
3. ↑  "The art of being Deepti Naval". 8 February 2001.. பார்த்த நாள்: 24 October 2015.
4. ↑  "Awards". 17 ஜூலை 2014 அன்று மூலம் பரணிடப்பட்டது. 21 October 2015 அன்று பார்க்கப்பட்டது. *Two Paise for Sunshine, Four Annas for Rain* by Deepti Naval
5. ↑  "Words of Love". 16 May 2015.. பார்த்த நாள்: 21 October 2015.
6. ↑  "Movies: 'I was keen to come back'". rediff.com. 24 August 2002. 21 October 2015 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் தீப்தி நவால்
* Naval's website பரணிடப்பட்டது 2007-08-09 at the வந்தவழி இயந்திரம்
**ஹெர்மான் மின்கோவ்ஸ்கி** (*Hermann Minkowski*, சூன் 22, 1864 – சனவரி 12, 1909) உருசியாவி்ல் பிறந்த செருமானியக் கணிதவியலாளர். ஆல்பர்ட் ஐன்ஸ்டைனின் ஆசிரியர்களில் ஒருவர். இவர் எண்களின் வடிவியல் என்ற முறைமையை நிறுவி மேம்படுத்தினார்; எண் கோட்பாடு, கணித இயற்பியல், மற்றும் சார்புக் கோட்பாடு கணக்குகளை தீர்க்க வடிவியல் முறைமைகளை பயன்படுத்தினார்.

மின்கோவ்ஸ்கி சார்புக் கோட்பாட்டில் பங்களித்தமைக்காக மிகவும் அறியப்படுகிறார்; அவரது முன்னாள் மாணவரான ஆல்பர்ட் ஐன்ஸ்டைன் சிறப்பு சார்புக் கோட்பாட்டை 1905இல் குறியீட்டுக் கணிதம் மூலம் நிரூபித்ததை மின்கோவ்ஸ்கி வடிவியல் மூலமாகவும் புரிந்து கொள்ளலாம் என நாற்பரிமாண வெளி-நேரம் கோட்பாட்டை நிறுவினார். ஐன்ஸ்டைனே முதலில் இது ஓர் கணித வித்தை என்றே எண்ணினார்; பின்னர் அவரே 1915இல் தனது பொதுச் சார்புக் கோட்பாட்டை முழுமையடையச் செய்ய வெளி-நேரத்தின் வடிவியல் நோக்கு தேவையாக இருப்பதை உணர்ந்தார்.

வாழ்வும் பணியும்
----------------

ஹெர்மான் மின்கோவ்ஸ்கி உருசிய பேரரசின் அங்கமாயிருந்த போலந்து இராச்சியத்தின் அலெக்சோட்டாசு சிற்றூரில் (தற்போதைய லித்துவேனியாவில் கவுனாசு மாவட்டத்தில்) போலந்து யூதர் குடும்பத்தில் பிறந்தார். மின்கோவ்ஸ்கி பின்னர் தமது கல்வியைத் தொடர்வதற்காக சீர்திருத்தத் திருச்சபைக்கு மதம் மாறினார். செருமனியில் உள்ள *அல்பெர்டினா* கோனிக்சுபெர்க் பல்கலைக்கழகத்தில் கல்வி பெற்ற மின்கோவ்ஸ்கி அங்கு பெர்டினான்டு வோன் லிண்டெமன் வழிகாட்டுதலில் 1885இல் தமது முனைவர் பட்டத்தை பெற்றார். அவர் மாணவராக இருந்தபோதே 1883இல் பிரெஞ்சு அறிவியல் அகாதமியின் கணிதவியல் பரிசை வென்றார். மற்றொரு கணிதவியலாளரான, டேவிடு இல்பேர்ட்டுடன் நண்பரானார். இவரது உடன்பிறப்பான, ஆஸ்கர் மின்கோவஸ்கியும் (1858–1931), ஓர் நன்கு அறியப்பட்ட மருத்துவரும் ஆய்வாளரும் ஆவார்.

மின்கோவ்ஸ்கி பான், கோட்டின்ஜென், கோனிக்சுபெர்க் மற்றும் சூரிக்கு பல்கலைக்கழகங்களில் ஆசிரியராகப் பணியாற்றினார். சூரிக்கில் உள்ள *கூட்டாட்சி பாலிடெக்னிக்கில்* (இன்றைய நாள் சுவிட்சர்லாந்து நடுவண் தொழில்நுட்ப நிறுவனம், சூரிக்), ஐன்ஸ்டைனின் ஆசிரியர்களில் ஒருவராக இருந்தார்.

மின்கோவ்ஸ்கி இருபடி வடிவங்களின் கணிதத்தை ஆராய்ந்து வந்தார். இந்த ஆய்வினால் சில வடிவியல் பண்புகளை *n* பரிமாண வெளியில் கவனத்தில் கொள்ள வேண்டி வந்தது. 1896இல் எண் கோட்பாட்டு சிக்கல்களை வடிவியல் முறைமைகளைக் கொண்டு தீர்வு காணும் *எண்களின் வடிவியல்* என்ற தமது கோட்பாட்டை வெளியிட்டார்.

1902இல் கோட்டின்ஜென் பல்கலைக்கழகத்தில் கணிதவியல் துறையில் சேர்ந்தார். தாம் முதலில் கோனிக்சுபெரெர்க்கில் சந்தித்திருந்த டேவிடு இல்பேர்ட்டுடன் இங்கு இணைந்து பணியாற்றினார். இங்கு கான்ஸ்டன்டின் காரதோடோரி அவரது மாணாக்கர்களில் ஒருவராக இருந்தார்.

மின்கோவ்ஸ்கி 1909இல் சனவரி 12 அன்று கோட்டின்ஜென்னில் குடல்வாலழற்சியால் திடீரென்று இறந்தார்.

மேற்சான்றுகள்
-------------

1. ↑  Jewish Mathematicians at www.jinfo.org
2. ↑
3. ↑
4. ↑
5. ↑

வெளி இணைப்புகள்
---------------

* O'Connor, John J.; Robertson, Edmund F. "Hermann Minkowski", MacTutor History of Mathematics archive, University of St Andrews.
* Hermann Minkowski at the Mathematics Genealogy Project
**கார்க்கி** என்பது 1970 களில் வெளியான முற்போக்கு தமிழ் சிற்றிதழ் ஆகும். இது இந்திய ஒன்றியம், தமிழ்நாட்டில் இருந்து மாதம் இருமுறை வெளிவந்தது. இது இந்திய மார்க்சிய பொதுவுடமைக் கட்சியை ஆதரிக்கும் இலக்கிய ஏடாக விளங்கியது.

வரலாறு
------

கார்க்கி இதழின் ஆசிரியராக கவிஞர், ஓவியர், பொதுவுடமை சிந்தனையாளர் இளவேனில் இருந்தார். மார்க்சியக் கண்ணோட்டத்துடன் எழுதப்பட்ட கட்டுரைகள், கவிதைகள், சிறுகதைகளை கார்க்கி வெளியிட்டது. முற்போக்கு எழுத்தாளர்களில் பலர் அவ்வப்போது எழுதியுள்ளனர். உலக இலக்கியப் பிரச்னைகளிலும் அக்கறை காட்டியது. 

சோவியத் உருசிய எழுத்தாளர் பாஸ்டர்நாக்கிற்கு நோபல் பரிசு அளிக்கப்பட்டபோது, அது பலவிதமான சர்ச்சைகள் உருவாயின. 'பாஸ்டர்நாக்கும் நோபல் பரிசும்' சம்பந்தமான கட்டுரை ஒன்றை ‘கார்க்கி' பிரசுரித்தது. அதேபோல ஸோல்லெனிட்ஸின் என்ற உருசியப் படைப்பாளிக்கு நோபல் பரிசு வழங்கப்பட்டபோதும் சர்ச்சைகளும் விமர்சனங்களும் பரவலாக நிலவின. ஸோல்ஸெனிட்ஸின் பற்றியும், அவருடைய படைப்பு, பாத்திரமும் குறித்தும் 'கார்க்கி' கட்டுரைகள் வெளியிட்டது.

‘இலக்கியம் பற்றிய லெனினியக் கொள்கை', 'எங்கள் சகாப்தத்தின் மகாகவி மயாகோவ்ஸ்கி', 'இந்திய மண்ணில் பொருள் முதல்வாதக் கருத்துக்கள்', 'புரட்சிக் கவிஞன் பெட்டோபி' ( அங்கேரியக் கவிஞர்) இப்படி கனமான விஷயங்களைப் வெளியிடுவதில் 'கார்க்கி' ஆர்வம் காட்டியது.

முழுக்க முழுக்க வர்க்கத் தன்மையும் மார்க்சியப் பார்வையும் கொண்ட போக்குடன் சிரமங்களோடு இளவேனில் 'கார்க்கி' யை நடத்தினார். அடிக்கடி பத்திரிகை வராமலே போனது. நீண்ட ஒரு இடைக்காலத்துக்குப் பிறகு, 'கார்க்கி' யின் அளவைச் சுருக்கி, ஒவ்வொரு மாதமும் ஒரு தனி விஷயத்தைக் கொண்ட சிறு வெளியீடாகப் பிரசுரிக்க முனைந்தார். இதை 'கார்க்கியின் தொடர் வெளியீட்டியக்கம்' என்று அறிவித்தார். 

1981இல் மீண்டும் 'கார்க்கி' புதிய வடிவத்தோடும் புது வேகத்தோடும் தலைகாட்டியது. இலக்கியம், அரசியல் ஆகியவற்றுடன் திரைப்படம், நாடகம் ஆகியவற்றிலும் அக்கறை செலுத்த முனைந்தது. இத்தன்மையிலும் இது தொடர்ந்து வர இயலாது போயிற்று. பிறகும், கார்க்கி அவ்வப்போது வெளிவருவதும், சில இதழ்களோடு நின்று போவதும் ﻿ஒரு வழக்கமாகிவிட்டது.

குறிப்புகள்
-----------

1. ↑  "இளவேனில்: சிவந்து கருத்த சிந்தனை நதி!". *Hindu Tamil Thisai*. 2022-01-26 அன்று பார்க்கப்பட்டது.
2. ↑  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 168–174. 13 நவம்பர் 2021 அன்று பார்க்கப்பட்டது.
**ஹெலனா லாங்ஹோர்ன் பவல் (Helena Langhorne Powell)** (1862-1942) இவர் ஒரு ஆங்கில வரலாற்றாசிரியரும் மற்றும் கல்வியாளரும் ஆவார். இவர் லீட்ஸ் பெண்கள் உயர்நிலைப்பள்ளியின் தலைமை ஆசிரியராகவும், கேம்பிரிட்ஜ் பயிற்சி கல்லூரியின் முதல்வராகவும், லான்காஸ்டர் கேட் செயின்ட் மேரிஸ் பயிற்சி கல்லூரியின் முதல்வராகவும் இருந்துள்ளார்.

வாழ்க்கை
--------

ஹெலனா லாங்கோர்ன் பவல் 1862 செப்டம்பர் 15 அன்று பிறந்தார். இவர் கிளாபம் உயர்நிலைப் பள்ளி மற்றும் கேம்பிரிட்ஜ், நியூன்ஹாம் கல்லூரியில் கல்வி பயின்றார். அங்கு இவர் 1884இல் வரலாற்றில் முதல் வகுப்பில் தேர்ச்சி பெற்றார்.  இவர் 1885 முதல் 1892 வரை ஆக்ஸ்போர்டு உயர்நிலைப் பள்ளியில் உதவித் தலைமையாசிரியராகவும், 1892 முதல் 1903 வரை லீட்ஸ் உயர்நிலைப் பள்ளியின் தலைமை ஆசிரியராகவும் பணி புரிந்தர். 1903 முதல் 1908 வரை கேம்பிரிட்ஜ் பயிற்சி கல்லூரியின் முதல்வராகவும், 1908 முதல் 1926 வரை செயின்ட் மேரி பயிற்சி கல்லூரியின் முதல்வராகவும் இருந்துள்ளார். இவர் 1942 சூன் 4, அன்று இறந்தார்.

படைப்புகள்
----------

* *பள்ளிகளில் மத போதனை.* *ஒரு தாள்* , 1905
* *மத ஆசிரியர்களாக பெண்கள்*, 1908
* (பதிப்பு. ) பெட் வரலாறுகள்
* *இங்கிலாந்து மக்களின் வரலாறு; டியூடர்ஸ் அண்ட் ஸ்டூவர்ட்ஸ்*, 1929

குறிப்புகள்
-----------

1. ↑  Lesley A. Hall (2014). *Outspoken Women: An Anthology of Women's Writing on Sex, 1870–1969*. Routledge. பக். 320. பன்னாட்டுத் தரப்புத்தக எண்:978-1-136-40597-6. .
2. ↑   *Who's who*. A. & C. Black. 1919. பக். 1995. .
3. ↑  Helena Langhorne Powell
**சொணை பூச்சி** அல்லது **சொணைப்புழு** என்பது கம்பளிப் பூச்சி இனத்தைச் சேர்ந்த ஓர் உயிரி. இப்பூச்சியை **சொணைப்புழு** என்று அழைப்பதுதான் சரியானது. இப்புழு முருங்கை, பூவரசு ஆகியவற்றின் இலைகளை உண்ணும். இதன் உடலில் கம்பளி புழுவின் உடலில் உள்ளது போன்று கூரிய முடிகள் நிறைந்திருக்கும். அந்த முடிகள் மனிதர்களின் மீது பட்டால் அரிப்பை உண்டாக்கும்.

வாழ்க்கை வட்டம்
---------------

இதன் வாழ்க்கை சுழற்சி பட்டாம்பூச்சியின் வாழ்க்கை சுழற்சி போன்றது. சொணை புழுவின் வளர்ச்சி நான்கு நிலைகளைக் கொண்டது. அவை 1.அந்து பூச்சி, 2.முட்டை பருவம், 3.புழுப்பருவம்(Larva), 4.கூட்டுப்புழு (Puppa).

### அந்துப் பூச்சி

இப்பூச்சி அரை செ.மீ நீளம் வரை வளரும். வெண்மை கலந்த பழுப்பு நிறத்துடனும், நான்கு சிறகுகளுடனும் காணப்படும். இரவில் ஒளியால்
கவரப்பட்டு விளக்கைச் சுற்றி பறக்கும். பூச்சியை கையால் தொட்டால் வெண்மையான பொடி கையில் ஒட்டுவதைக் காணலாம். இவை இணை சேர்ந்து முருங்கை, பூவரசு மரங்களின் இலைகளின் அடிப்பாகத்தில் குவியலாக முட்டை இடும். முட்டையில் உள்ள பசை போன்ற அமைப்பு இலையில் ஒட்டிக்கொள்ள உதவும்.

### முட்டை

சூரிய ஒளீயின் வெப்பத்தால் முட்டைகள் பொரிந்து புழுக்கள் வெளிவரும்.

### புழுப்பருவம்

முட்டையிலிருந்து வெளிவந்த புழுக்கள் இலைகளை உண்ணத்தொடங்கும். புழுக்கள் பகல் நேரத்தில் ராணுவ அணிவகுப்பு போன்று வரிசையாக அடிமரத்தை நோக்கி ஊர்ந்து வந்து மறைவான இடத்தில் மறைந்து கொள்ளும். பிற உயிர்களின் கண்களூக்கு தெரியாத வகையில் புழுக்களின் நிறமும் மரத்தின் நிறமும் இருக்கும் தகவமைப்பு இதற்கு இருக்கிறது. இரவில் ஒவ்வொரு கிளையாக ஏறி அதிலுள்ள இலைகள் அனைத்தையும் தின்று முடித்தப்பின்தான் அடுத்த கிளைக்குச் செல்லும். புழுப்பருவத்தில் பல முறை தோலை உரிக்கும். முழு வளர்ச்சி அடைந்தபின் கூட்டுப்புழுவாக மாறி மரத்தை விட்டு வெளியேறும்.

### கூட்டுப்புழு

இலைகளைத் தின்று முழுவளர்ச்சி அடைந்த புழுக்கள் மரத்தை விட்டு வீட்டின் சுவர், கூரை போன்ற இடங்களுக்குச் சென்று
தன் வாயிலிருந்து சுரக்கும் நீரால் தன்னைச் சுற்றி வலை பின்னி தன்னை மூடிகொள்ளும். இரு வாரங்களுக்குமேல் கூட்டு புழுவாக இருந்து பல மாற்றங்களை அடைந்து கூட்டை உடைத்துக்கொண்டு தாய் அந்து பூச்சியாக வெளி வரும்.

அழிக்கும் முறை
--------------

சிலர் இப்புழுக்களை தீயிட்டு அழிக்கின்றனர். அதனால் மரத்தின் பட்டை தீயால் கருகி பாதிக்கப்படுகிறது. மேலும் எரிக்கும் போது பறக்கும் முடிகள் நம்மீது பட்டால் உடலில் அரிப்பு உண்டாகும். பூச்சிகொல்லி தூளை புழுக்களின் மீது தூவி அழிக்கலாம். அல்லது மரத்தின் அருகில் சிறு குழி தோண்டி குச்சியால் புழுக்களை மெதுவாக குழியில் தள்ளி மண்ணால் மூடிவிடுவதே நல்லது.
**மேட்டூர் சக்தி காளியம்மன் கோயில்** தமிழ்நாட்டில் சேலம் மாவட்டம், மேட்டூர் என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் சக்தி காளியம்மன் சன்னதியும், விநாயகர், தனலட்சுமி, மாதேஸ்வரசுவாமி உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. மாசி மாதம் 12 நாள் சக்தி அழைத்தல், 13 வது நாள் தேர் திருவிழா, 14 நாள் சத்தாபரணம் 15 வது நாள் மஞ்சள் நீராடல் முக்கிய திருவிழாவாக நடைபெறுகிறது. ஆடி மாதம் ஆடி 18ம் நாள் திருவிழாவாக நடைபெறுகிறது. மாசி மாதம் 12 நாள் சக்தி அழைத்தல், 13 வது நாள் தேர் திருவிழா, 14 நாள் சத்தாபரணம் 15 வது நாள் மஞ்சள் நீராடல் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சொம்பென் கிராமம் - பி**  (Shompen Village-B) என்பது இந்தியாவின் ஒன்றியப் பகுதிகளுள் ஒன்றான அந்தமான் நிக்கோபார் தீவுகளிலுள்ள நிகோபார் மாவட்டத்தில் அமைந்துள்ள ஒரு கிராமம் ஆகும். இக்கிராமம் பெரிய நிகோபார் தாலுக்காவில் அமைந்துள்ளது.

மக்கள் தொகையியல்
----------------

2004 ஆம் ஆண்டிடளவில் இங்கு 106 ஷோம்பென் மக்கள் வாழ்துவந்தனர். பின்னர் 2004 ஆம் ஆண்டில் ஏற்பட்ட 2004 இந்தியப் பெருங்கடல் நிலநடுக்கத்தினாலும் ஆழிப்பேரலையினாலும் பலர் இறந்தனர். இந்திய நாட்டில் 2011 ஆம் ஆண்டில் இடம்பெற்ற மக்கள் தொகைக் கணக்கெடுப்பிற்கு அமைவாக இக்கிராமத்தில் 11 குடும்பங்கள் வாழ்ந்து வந்தன. 6 வயது மற்றும் அதற்கும் கீழாகவுள்ள குழந்தைகள் தவிர்த்து இக்கிராமத்தின் அதிக அளவு கல்வியறிவு சதவீதம் 0% ஆகும்.

மேற்கோள்கள்
-----------

1. ↑  "Andaman and Nicobar Islands villages" (PDF). Land Records Information Systems Division, NIC. 2016-03-04 அன்று மூலம் (PDF) பரணிடப்பட்டது. 2015-07-25 அன்று பார்க்கப்பட்டது.
2. ↑  "District Census Handbook - Andaman & Nicobar Islands" (PDF). *இந்திய மக்கள் தொகை கணக்கெடுப்பு, 2011*. Directorate of Census Operations, Andaman & Nicobar Islands. 2015-07-21 அன்று பார்க்கப்பட்டது.
**மேட்டோ** **குரோசோ நாய்முக வெளவால்** (*Mato Grosso dog-faced bat*)(*நியோபிளாட்டிமோப்ஸ் மேட்டோக்ரோசென்சிஸ்*), தென் அமெரிக்காவினைச் சார்ந்த ஓர் வெளவால் இனமாகும். இது பிரேசில், கொலம்பியா, கயானா மற்றும் வெனிசுலாவிலும் காணப்படுகிறது .

வகைபாட்டியலும், சொற்பிறப்பியலும்
--------------------------------

சி ஓ சி வியோரா என்பவர் 1942ஆம் ஆண்டு இந்த வெளவால் குறித்து முதன்முதலாக விவரித்திருந்தார். இந்த புதிய இனமானது பிரேசில் மாநில மாடோ குரோசோவின் வடபகுதியில் உள்ள ஜீரினா ஆற்றுப்பகுதியிலிருந்து சேகரிக்கப்பட்டது.

விளக்கம்
--------

இது ஓர் சிறிய வகை வெளவால் ஆகும். இதன் முன்கை நீளம் சுமார் 29–30 மிமீ ஆகும். இதனுடைய எடை 7–7.5 கிராம் ஆகும். ஆண் பெண் பாலின வேறுபாடுடைய இந்த வெளவாலில் ஆண்களைவிடப் பெண்கள் சிறியன. இதன் மண்டை ஓடு தட்டையான தோற்றத்தைக் கொண்டுள்ளது. முதுகுப் பகுதியில் காணப்படும் உரோமங்கள் பழுப்பு நிறமாகவும், வயிற்றுப்பகுதியில் வெண்மை அல்லது சாம்பல் நிறமாகவும் இருக்கும். ஆண், பெண், வெளவால்கள் குலார் சுரப்பியினைக் கொண்டுள்ளன. இதன் பல் சூத்திரம் {\displaystyle {\tfrac {1.1.2.3}{2.1.2.3}}} ஆகும். மொத்தம் 30 பற்களைக் கொண்டுள்ளன

உயிரியலும் சூழலியலும்
---------------------

மேட்டோ குரோசோ நாய்முக வெளவால் *ஹரேம்* எனப்படும் அந்தப்புர வகைச் சமூக அமைப்பைக் கொண்டிருக்கின்றன. வெனிசுலாவில், காணப்படும் இந்த வவ்வாலின் கூட்டமைப்பில் ஆண் ஒன்றும், இரண்டு முதல் நான்கு பெண்கள் வரை உள்ளன. பருவகால இனப்பெருக்கத் தன்மையுடைய இந்த வவ்வால்கள், ஆண்டுக்கு ஒருமுறை மழைக் காலத் தொடக்கத்தில் பிரசவிக்கின்றன. இந்த வவ்வால்கள் பூச்சிகளை உண்ணக்கூடியன.

வரம்பு மற்றும் வாழ்விடம்
------------------------

பிரேசில், கொலம்பியா, கயானா, மற்றும் வெனிசுலா உள்ளிட்ட தென் அமெரிக்க நாடுகளில் இந்த வெளவால் காணப்படுகிறது.

பாதுகாப்பு
----------

2008 ஆம் ஆண்டு நிலவரப்படி, இது ஐ.யூ.சி.என் ஆல் குறைந்த அக்கறை கொண்ட இனமாக மதிப்பிடப்படுகிறது. இந்த வெளவால் பரந்த புவியியல் வரம்பைக் கொண்டுள்ளதால் இதனுடைய எண்ணிக்கை விரைவாகக் குறைவதற்கான வாய்ப்புகள் இல்லை.

மேற்கோள்கள்
-----------

1. 1 2 3 4  Solari, S. (2019). "Molossops mattogrossensis". *IUCN Red List of Threatened Species*. **2019**: e.T13640A22109057. doi:10.2305/IUCN.UK.2019-1.RLTS.T13640A22109057.en.
2. ↑  Simmons, Nancy B. (2005), "Chiroptera", in Wilson, Don E.; Reeder, DeeAnn M. (eds.), *Mammal Species of the World: A Taxonomic and Geographic Reference* (3rd ed.), Baltimore: Johns Hopkins University Press, pp. 312–529, ISBN 978-0-8018-8221-0, 26 செப்டம்பர் 2012 அன்று மூலம் பரணிடப்பட்டது, 12 September 2009 அன்று பார்க்கப்பட்டது
3. ↑  .
ஹெர்மைட் என்ற பிரான்ஸ் நாட்டு கணித இயலரால் 19ம் நூற்றாண்டில் அறிமுகப்படுத்தப்பட்டு 20ம் நூற்றாண்டில் வெகுமையாக கணிதத்திலும் இயற்பியலிலும் பயன்படுத்தப்பட்டு வரும் ஒருவகை அணி **ஹெர்மைட் அணி**  எனப்படும்.

வரையறை
------

ஒரு அணி A யில் வரிசைகளை நிரல்களாக்கி, நிரல்களை வரிசையாக்கும் செய்முறை, அதாவது வரிசை i, நிரல் j யிலுள்ள உறுப்பை வரிசை j நிரல் i யிலுள்ள உறுப்புடன் பரிமாறிக்கொள்ளும் செய்முறை உறுப்புக்களின் **இடமாற்றல்** (Transposition) எனப் பெயர்பெறும். சிக்கலெண்களாலான ஒரு அணி A யின் உறுப்புக்களை இடமாற்றுதல் செய்து கிடைக்கும் அணிக்கு **இடமாற்று அணி** என்று பெயர். அதை AT என்று குறிப்பிடுவது வழக்கம். A யின் உறுப்புக்களெல்லாவற்றையும் இணைச் சிக்கலெண்களாக்கிக் கிடைக்கும் அணிக்கு **இணை அணி** (Conjugate matrix) என்று பெயர். இதை A\* என்று குறிப்பிடுவதுண்டு. இடமாற்றுதலும் செய்து இணை அணியாக்குதலும் செய்தால் கிடைக்கும் அணிக்கு **இடமாற்று இணை அணி** (Transposed conjugate) என்று பெயர். இதை (A\*)T என்றோ அல்லது (AT)\* என்றோ குறிப்பிடலாம். இப்பொழுது,

(A\*)T = A என்ற பண்பு இருக்குமானால், A க்கு **ஹெர்மைட் அணி** என்று பெயர்.

சுருங்கச்சொன்னால், ஒரு ஹெர்மைட் அணி A = (aij) யின் இலக்கணம்: ஒவ்வொரு i, j க்கும், (aij)\* = aji .

எடுத்துக்காட்டாக, 
1. {\displaystyle {\begin{pmatrix}-2&3+2i&27\\3-2i&3&1-i\\27&1+i&0\end{pmatrix}}}

ஒரு ஹெர்மைட் அணி.

ஹெர்மைட் அணியின் பண்புகள்
-------------------------

1. ஹெர்மைட் அணி ஒவ்வொன்றிலும் முதன்மை மூலைவிட்டத்திலுள்ள உறுப்புகளனைத்தும் உள்ளக எண்களாகத்தான் இருக்க முடியும்.

2. ஒரு அணியின் எல்லா உறுப்புக்களும் உள்ளக எண்களாக இருந்தால், அது சமச்சீர் அணி யாயிருந்தால், இருந்தால்தான், அது ஹெர்மைட் அணியாகும்.

3. இரண்டு ஹெர்மைட் அணிகளைக்கூட்டி வரும் அணியும் ஹெர்மைட் அணியே.

4. ஒரு ஹெர்மைட் அணியின் நேர்மாறு அணியும் (அது இருக்குமானல்) ஒரு ஹெர்மைட் அணி.

5. இரு ஹெர்மைட் அணிகள் A , B யின் பெருக்கல், அவைகள் ஒன்றுக்கொன்று பரிமாறிக்கொள்ளும் (commuting matrices) அணிகளாயிருந்தாலொழிய ஹெர்மைட் அணியாக இருக்காது. அதாவது, AB = BA ஆக இருந்தால்தான் AB ஹெர்மைட் அணியாக இருக்கும்.

6. ஒரு ஹெர்மைட் அணியின் ஐகென் மதிப்புகள் எல்லாம் உள்ளக எண்களாக இருக்கும்.

7. எந்த சதுர அணியையும் அதனுடைய இடமாற்றுத்துணை அணியையும் கூட்டினால், கிடைக்கும் அணி ஹெர்மைட் அணியாக இருக்கும்.

ஹெர்மைட் அணியின் பண்பியக்கங்கள்
-------------------------------

சார்புப் பகுவியலில், ஹெர்மைட் அணி ஹெர்மைட் உருமாற்றம் என்ற வேடத்தைத் தாங்குகிறது. இவ்வுருமாற்றங்கள் தான் குவாண்டம் நிலையியக்கவியலில் (Quantum Mechanics) நோக்கத்தகு கணியங்களாகப் (Observable) பேசப்படுகின்றன.

வெளியிணைப்புகள்
---------------

* Hazewinkel, Michiel, ed. (2001), "Hermitian matrix", *Encyclopedia of Mathematics*, Springer, ISBN 978-1556080104
* Visualizing Hermitian Matrix as An Ellipse with Dr. Geo பரணிடப்பட்டது 2007-09-24 at the வந்தவழி இயந்திரம், by Chao-Kuei Hung from Shu-Te University, gives a more geometric explanation.
* "Hermitian Matrices". *MathPages.com*.
இந்து தொன்மவியலின் படி **கார்க்கோடகன்** என்பது நாக லோகத்தில் வாழ்கின்ற பாம்பாகும். காசியபர்-கத்ரு தம்பதியருக்குப் பிறந்தவர்.

சிவ வழிபாடு
-----------

கார்க்கோடகன் தன்னுடைய உயிரைக் காப்பாற்ற ஈசனை நோக்கி தவமிருந்த இடம் காமரசவல்லி என்பதாகும். இவ்விடத்தில் உள்ள சுந்தரேஸ்வரை கார்க்கோடகன் வழிபட்டமையினால், சுந்தரேஸ்வரர் கார்க்கோடேஸ்வரர் என அறியப்படுகிறார்.

நளன் காப்பாற்றுதல்
------------------

கார்க்கோடகன் நெருப்பில் மாட்டிக்கொண்டிருக்கும் போது, நளன் அவரை காப்பாற்றினார். அதற்காக நளனுக்கு கார்க்கோடகன் உருவம் மாற்றம் அடையும் வரத்தினை தந்தார்.

காண்க
-----

* ஆதிஷேசன்
* சிவ அடையாளங்கள்

ஆதாரம்
------

1. ↑   அருள்மிகு பாலாம்பிகா சமேத கார்க்கோடேஸ்வரர் திருக்கோயில்
2. ↑
3. ↑  "காப்பகப்படுத்தப்பட்ட நகல்". 2010-10-15 அன்று மூலம் பரணிடப்பட்டது. 2013-04-10 அன்று பார்க்கப்பட்டது.

| * பா
* உ
* தொ
கற்பனை உயிரினங்கள் |
| --- |
| 
* ஆவி
* இசுபிங்சு
* கடற்கன்னி
* கிறிப்பன்
* குதிரை மனிதன்
* கொம்புக் குதிரை
* சீன ட்றாகன்
* பிசியூ
* பீனிக்ஸ்
* வாம்பைர்

 |
| இந்து சமய  கற்பனை உயிரினங்கள் | 
* ஆதிசேஷன்
* உச்சைச்சிரவம்
* ஐராவதம்
* கருடன், புராணம்
* காமதேனு
* கார்க்கோடகன்
* கின்னரர்
* சரபா
* நந்தினி
* பட்டி
* புருசா மிருகம்
* யாளி
* வாசுகி

 |
**சொனரிக்கா பாடோரியா** (*Sonarika Bhadoria*) ஒரு தொலைக்காட்சி நடிகை ஆவார். சிவம் என்ற தொடரில் பார்வதி, ஆதி சக்தி போன்ற கதாபாத்திரத்தில் நடித்ததன் மூலம் இவர் மிகவும் பரிச்சியமன நடிகை ஆனார். இவர் தற்பொழுது இந்திரஜித் என்ற தமிழ்த் திரைப்படத்தில் கதாநாயகியாக நடித்துக்கொண்டு இருகின்றார் என்பது குறிப்பிடத்தக்கது.

ஆரம்பகால வாழ்க்கை
-----------------

இவர் ராஜபுதனக் குடும்பத்தில் பிறந்தார். இவரின் தந்தை ஒரு தொழில் அதிபர் மற்றும் தயார் இல்லத்தரசி ஆவார். இவருக்கு ஒரு தம்பி உண்டு அவரின் பெயர் ஹர்ஷ் பாடோரியா.

சின்னத்திரை
-----------

இவர் 2011ம் ஆண்டு லைப் ஓகே தொலைகாட்சியில் ’Tum Dena Saath Mera’ என்ற தொடரின் மூலம் சின்னத்திரைக்கு அறிமுகமானார், அதைத் தொடர்ந்து அதே தொலைகாட்சியில் சிவம் என்ற தொடரில் பார்வதி, ஆதி சக்தி போன்ற கதாபாத்திரத்தில் நடித்தார்.

### தொடர்கள்

| ஆண்டு | தொடர் | பாத்திரம் |
| --- | --- | --- |
| 2011-2012 | Tum Dena Saath Mera / தும் தேனா சாத் மேரா | அபிலாஷா |
| 2012-2013 | சிவம் | பார்வதி, ஆதி சக்தி |

திரைப்படம்
----------

கௌதம் கார்த்திக் நடிக்கும் இந்திரஜித் என்ற தமிழ் திரைபடத்தில் கதாநாயகியாக நடித்துகொண்டு இருகின்றார்.

| ஆண்டு | திரைப்படம் | மொழி | பாத்திரம் | குறிப்புகள் |
| --- | --- | --- | --- | --- |
| 2014 | *இந்திரஜித்* | தமிழ் |  | படபிடிப்பில் |

குறிப்புகள்
-----------

1. இந்திரஜித் திரைப்படதின் முதல் சுவரொட்டி
[*தொடர்பிழந்த இணைப்பு*]
2. சிவம் தொடர்

வெளி இணைப்புகள்
---------------

* ஐ.எம்.டி.பி இணையத்தளத்தில் சொனரிக்கா பாடோரியா
* Official Twitter Page
* Official Facebook Profile
* Official Instagram Page
**ஆம்பியாக்சசு** (*Amphioxus*) குத்தூசி எனப் பொருள்படும் *லேன்செட்* (Lancet) என்ற பெயரால் பொதுவாக அழைக்கப்படும் மீன் போன்ற தோற்றமுடைய கடல் வாழ் உயினமாகும்.

1911 பிரிட்டானிகா - ஆம்பியாக்சசு லேன்செலாடசு

ஆம்பியாக்சசு பெயர் காரணம்
-------------------------

1774ஆம் ஆண்டில் முதன் முதலில் இதனைப் இங்கிலாந்து கடற்கரையில் கண்டெடுத்த பல்லாசு என்பவர், இதனை ஓர் ஓடற்ற நத்தை எனக் கருதி இதற்கு லைமாக்சு *லான்சியோலேட்டசு* (*Limax lanceolatus*) என்று பெயரிட்டார். 1934ஆம் ஆண்டு கோசுடா என்பவர், இதன் செவுள்கள் தொண்டைப் பகுதியில் அமைந்திருந்ததால் இதற்கு பிராங்கியோஸ்டோமா என்று பெயரிட்டார். யாரால் லுயசநடட 1836 என்பவரே முதன் முதலாக இதற்கு *ஆம்பியாக்சசு லான்சியோலேட்டசு* (Amphioxus lanceolatus) என்று பெயரிட்டார்.

அம்பியாக்சஸ் வகைப்பாடு
----------------------

முதுகு நாணுள்ளவை எனும் தொகுதியின் கீழ் உள்ள, தலைமுதுகு நாணுடையன (Protochordata) அல்லது மண்டையோடற்றன (Acarina) எனும் தொகுதியின் கீழ் உள்ள, தலைமுதுகு நாணுடையன (Cephalochordata) 

FMIB 46373 Lancelet துணைத்தொகுதியில் ஆம்பியாக்சசு வகைப்படுத்தப்பட்டுள்ளது.

உடலமைப்பு
---------

ஆம்பியாக்சசு கடலில் ஆழங்குறைந்த மணற்பாங்கான பகுதிகளில் துளையிட்டு வாழ்கின்றது. இதன் சராசரி உடல் நீளம் 5 முதல் 8 செ.மீ. ஆகும். ஆனால் தென்சீனா, இந்தியா ஆகிய பகுதிகளில் காணப்படும் ஒரு சிற்றினம் 15 செ.மீ. நீளம் வரை வளரக்கூடியது. ஓளி ஊடுருவும் தன்மையுடைய இவற்றின் உடலின் இரு முனைகளும் கூராக உள்ளன. தனிப்பட்ட தலைப்பகுதியோ தாடைகளோ இல்லை. உடலானது (லான்சியோ லேட்டுகள்) மணலில் புதைந்து, வாய்ப்பகுதி மட்டும் மணலின் தெரியும்படி இருக்கும்.

நெப்ரிழயாக்கள், பழுப்புப் புனல்கள், சிறு நீரக பப்பில்லாக்கள் ஆகியன ஆம்பியாக்சசின் கழிவு நீக்க உறுப்புகளாகும். குழல் போன்ற அமைப்புடைய நெப்ரியாக்களில் இரண்டு பகுதிகள் உள்ளன. ஆண் பெண் ஆம்பியாக்சசு இடையே இன உறுப்புகளைத் தவிர வெளித்தோற்ற வேறுபாடு ஏதும் காணப்படுவது இல்லை.

மேற்கோள்கள்
-----------

1. ↑
2. ↑  Poss, Stuart G.; Boschung, Herbert T. (1996-01-01). "Lancelets (cephalochordata: Branchiostomattdae): How Many Species Are Valid?". *Israel Journal of Zoology* **42** (sup1): S13–S66. doi:10.1080/00212210.1996.10688872. பன்னாட்டுத் தர தொடர் எண்:0021-2210. .
3. ↑
4. ↑  Garcia-Fernàndez, Jordi; Benito-Gutierrez, Èlia (June 2008). "It's a long way from amphioxus: descendants of the earliest chordate". *BioEssays* **31** (6): 665–675. doi:10.1002/bies.200800110. பப்மெட்:19408244.
5. ↑  Naturwissenschaftlicher Verein in Magdeburg.; Magdeburg, Naturwissenschaftlicher Verein in (1886). *Jahresbericht und Abhandlungen des Naturwissenschaftlichen Vereins in Magdeburg.*. **1886**. Magdeburg: The Verein. .
6. ↑  "Amphioxiformes". *zoobank.org*. 2020-03-07 அன்று பார்க்கப்பட்டது.
**சொம்ச்சாய் வொங்சவாட்** (*Somchai Wongsawat*, தாய் மொழி: สมชาย วงศ์สวัสดิ์, பிறப்பு: ஆகஸ்ட் 31, 1947) தாய்லாந்தின் அரசியல்வாதியும் அதன் பிரதமரும் ஆவார். தாய்லாந்து மக்கள் சக்திக் கட்சியின் தலைவராக இருந்தார்.

சட்டத்துறையில் பட்டதாரியான இவர் அரசறிவியல் துறையில் முதுமாணிப் பட்டமும் பெற்றவர்.

அரசியலில்
---------

2007 இல் தாய்லாந்து மக்கள் சக்திக் கட்சியின் உதவித் தலைவராகத் தெரிவு செய்யப்பட்ட சொம்ச்சாய் 2008 இல் கல்வி அமைச்சராகவும் பின்னர் உதவிப் பிரதமராகவும் தெரிவானார்.

பிரதமராக இருந்த சமாக் சுந்தரவேஜ் பதவியில் இருந்தபோது தொலைக்காட்சி ஒன்றில் சமையல் நிகழ்ச்சி ஒன்றை நடத்தியமை தொடர்பான குற்றச்சாட்டுக்களை அடுத்து உயர் நீதிமன்றம் அவரை பிரதமர் பதவியில் இருந்து அகற்றவே, சொம்ச்சாய் செப்டம்பர் 9, 2008 இல் பதில் பிரதமராகத் தெரிவானார்.

செப்டம்பர் 17, 2008, சொம்ச்சாய் நாட்டின் தேசிய சட்டமன்றத்தின் பெரும்பான்மை வாக்குகளைப் பெற்று (298 எதிர் 163) நாட்டின் பிரதமராகத் தெரிவானார்.

மேற்கோள்கள்
-----------

1. ↑  "Mr. Somchai Wongsawat" (PDF). Thai Ministry of Education.
2. ↑  "காப்பகப்படுத்தப்பட்ட நகல்". 2008-12-05 அன்று மூலம் பரணிடப்பட்டது. 2008-09-19 அன்று பார்க்கப்பட்டது.
3. ↑  "Thai party names nominee for PM". BBC News. 2008-09-15.. பார்த்த நாள்: 2008-09-15.
4. ↑  "Somchai elected new prime minister". 2008-12-23 அன்று மூலம் பரணிடப்பட்டது. 2008-09-19 அன்று பார்க்கப்பட்டது.
**குறுந்தொடர்** (miniseries) என்பது ஒரு தொலைக்காட்சி நிகழ்ச்சி வகை ஆகும். இது ஒரு கதையை முன்னரே தீர்மானிக்கப்பட்ட குறைந்த எண்ணிக்கையிலான அத்தியாயங்களை கொண்ட தொடர். "சீரியல்" என்ற சொல் ஐக்கிய இராச்சியம் மற்றும் பிற நாடுகளின் பொதுநலவாயமாக பயன்படுத்தப்படுகிறது, இருப்பினும் அதன் பொருள் அதன் பயன்பாட்டில் "குறுந்தொடர்களுக்கு" சமமாக இருக்காது. தென் கொரியா, ஐக்கிய இராச்சியம், வட அமெரிக்கா, ஜப்பான், பிரேசில், தாய்லாந்து போன்ற பல நாடுகளில் குறுந்தொடர்கள் ஒளிபரப்பாகிறது.

தென் கொரியா
-----------

தென் கொரியாவில் 1960 களில் குறுந்தொடர் தொலைக்காட்சி தொடர்கள் ஒளிபரப்பத் தொடங்கியது. அப்போதிருந்து நிகழ்ச்சிகள் உலகளவில் பிரபலமடைந்தன, தற்பொழுது பல மொழிகள் வசனவரிகளுடன் இணையங்களில் வழங்கி வருகின்றது. 

கொரிய நாடகங்கள் வழக்கமாக ஒரு இயக்குனரின் தலைமையில் கீழ் ஒரு திரைக்கதை எழுத்தாளரால் எழுதப்படுகின்றன, இதனால் அமெரிக்க தொலைக்காட்சித் தொடர்களைப் போலல்லாமல் ஒரு தனித்துவமான இயக்க பாணியையும் மொழியையும் கொண்டிருக்கின்றனது. கொரியன் தொடர்களில் பெரும்பாலும் பல இயக்குநர்களும் எழுத்தாளர்களும் இணைந்து பணியாற்றுகிறார்கள். தர்காலத்தில் அமைக்கப்பட்ட தொடர்கள் வழக்கமாக ஒரு பருவத்திற்கு இயங்கும், 12−24 அத்தியாயங்கள் ஒவ்வொன்றும் 60 நிமிடங் களில் ஒளிபரப்பாகும்.

மேற்கோள்கள்
-----------

1. ↑  Settel, Irving; Laas, William (1969). "A pictorial history of television" (PDF).
2. ↑  Clemens, Jonathan; Tamamuro, Motoko (2003). *The Dorama Encyclopedia: A Guide to Japanese TV Drama Since 1953*. Asahi TV. பக். XIII. பன்னாட்டுத் தரப்புத்தக எண்:978-1-880656-81-5.. பார்த்த நாள்: September 22, 2017.
3. ↑  Chosun Ilbo (8 January 2007). "Korean Vs. U.S. Soaps". The Chosun Ilbo. 2007-01-09 அன்று மூலம் பரணிடப்பட்டது. 2011-12-19 அன்று பார்க்கப்பட்டது.

| * பா
* உ
* தொ
தொலைக்காட்சி வகைகள் |
| --- |
| 
* இயங்குபடம்
* காலை நிகழ்ச்சி
* குழந்தைகள்
* நகைச்சுவை
* நகைச்சுவை-நாடகம்
* சமையல்
* பகல்நேர நிகழ்ச்சி
* பேச்சு நிகழ்ச்சி
* காதல்
* கற்பனை
* சட்ட நாடகம்
* நேர்காணல்
* விளையாட்டு நிகழ்ச்சி
* மருத்துவ நாடகம்
* நாடகத் தொடர்
* வலைத் தொடர்
* குறுந்தொடர்
* நடைமுறை நாடகம்
* அரசியல் நாடகம்
* பிரதான நேரம்
* உண்மைநிலை
* பலவகையான நிகழ்ச்சி
* அறிவியல் புனைகதை
* காதல்
* டீன் நாடகம்
* ஆவணப்படம்

 |
குறும்பர் இங்கு வழிமாற்றப்படுகிறது. இது தென்னிந்தியாவில் வாழும் இனக்குழுவினர் பற்றிய கட்டுரை, பழங்குடி மக்களான குறும்பர் கட்டுரையைப் பார்க்க.

|  |
| --- |
| குறும்பர் |
| வகைப்படுத்தல்: | குறும்ப இடையர், குறும்பர், குறும்ப கவுண்டர், குறுபா, குறுமர் |
|
| குறிப்பிடத்தக்க மக்கள்தொகை: | வட இந்தியா, மேற்கு இந்தியா, தென்னிந்தியா மற்றும் மத்திய இந்தியா |
| மொழி | தமிழ், தெலுங்கு மற்றும் கன்னடம் |
| சமயம் | இந்து |

**குறும்பர்** (*Kurumbar*) எனப்படுவோர் தென்னிந்தியாவில் வாழுகின்ற ஓர் இனக்குழுவினர் ஆவர். இவர்கள் ஆடு மேய்ப்பவர்களாக உள்ளனர். இவர்கள் தமிழ்நாடு அரசின் இட ஒதுக்கீடு பட்டியலில் மிகவும் பிற்படுத்தப்பட்ட வகுப்பில் உள்ளனர். இவர்களை **குறும்ப இடையர்**, **குறுபாரு**, **குறும்ப கவுண்டர்** போன்ற பெயர்களாலும் அழைக்கப்படுகின்றனர்.

குறும்பு என்றால் காடு என்று பொருள். காடும் காடு சார்ந்த பகுதியில் வாழ்ந்த முல்லை நில மக்களான இவர்கள் .மேற்கு தொடர்ச்சி மலை வழியாக ஆந்திரா, கருநாடகா மற்றும் பல மாநிலங்களில் பரவி வாழ்கின்றனர். இவர்கள் பல பெயர்களில் அறியப்பட்டாலும் அவை ஒரே பொருளைக் குறிப்பவை. இவர்களது கடவுளாக வீரபத்திரரை (பீரா தேவரு) வழிபடுகின்றனர். தங்களது தலையில் தேங்காய் உடைத்து கடவுளை வழிபடுகின்றனர். இவர்களது சாதிப்பெயர்கள் குறும்ப இடையர் கவுண்டர், கௌடர், ஹெக்கடே, நாயக்கர் என்பன ஆகும். இந்தியாவின் பிற பகுதிகளில் இவர்கள் *தங்கர்* என அறியப்படுகின்றனர்.[]

மேற்கோள்கள்
-----------

1. ↑  "List of Backward Classes approved by Government of Tamil Nadu".
**சேவியர் மார்க் செல்லத்தம்பு** (*Xavier Mark Sellathambu*, 20 அக்டோபர் 1917 - ) இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார்.

வாழ்க்கைக் குறிப்பு
-------------------

செல்லத்தம்பு 1917 அக்டோபர் 20 இல் பிறந்தார். மேரி ஜோசபின் என்பவரைத் திருமணம் புரிந்தார்.

அரசியலில்
---------

செல்லத்தம்பு இலங்கைத் தமிழரசுக் கட்சியின் சார்பில் வவுனியா தேர்தல் தொகுதியில் 1970 நாடாளுமன்றத் தேர்தலில் போட்டியிட்டு 273 வாக்குகள் வித்தியாசத்தில் தமிழ் காங்கிரசு வேட்பாளர் தா. சிவசிதம்பரத்தை வென்று நாடாளுமன்றம் சென்றார்.

செல்லத்தம்பு தமிழர் விடுதலைக் கூட்டணியின் வேட்பாளராக முல்லைத்தீவு தேர்தல் தொகுதியில் 1977 தேர்தலில் போட்டியிட்டு வெற்றி பெற்றார். He was Chief Opposition Whip from 1977 to 1983.

இலங்கைத் தமிழ்ப் போராளிகளின் அழுத்தத்தாலும், தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 21 இல் செல்லத்தம்பு முல்லைத்தீவு தொகுதிக்கான நாடாளுமன்ற இருக்கையை இழந்தார்.

மேற்கோள்கள்
-----------

1. ↑  "Sellathambu, Xavier Mark". இலங்கை நாடாளுமன்றம்.
2. ↑  "Obituaries". *டெய்லிநியூஸ்*. 16 சனவரி 2004. Archived from the original on 2007-06-29. .
3. ↑  "Result of Parliamentary General Election 1970" (PDF). இலங்கைத் தேர்தல் திணைக்களம். 2009-12-09 அன்று மூலம் (PDF) பரணிடப்பட்டது. 2014-12-27 அன்று பார்க்கப்பட்டது.
4. ↑  "Result of Parliamentary General Election 1977" (PDF). Department of Elections, Sri Lanka. 2011-07-17 அன்று மூலம் (PDF) பரணிடப்பட்டது. 2014-12-27 அன்று பார்க்கப்பட்டது.
5. ↑  "Chief Opposition Whips". இலங்கை நாடாளுமன்றம்.
6. ↑  Wickramasinghe, Wimal (18 சனவரி 2008). "Saga of crossovers, expulsions and resignations etc. Referendum for extention of Parliament". *தி ஐலண்டு*. Archived from the original on 2011-06-17. .
**யாழ் கச்சாய் தமிழ் கலவன் பாடசாலை** இலங்கையின் வடக்கே தென்மராட்சிப் பகுதியில் உள்ள கச்சாய் என்னும் ஊரில் அமைந்துள்ள ஓர் பாடசாலை ஆகும். யாழ் கச்சாய் அரசினர் தமிழ் கலவன் பாடசாலை தற்போது பத்தாம் வகுப்பு வரை நடத்தபடுகிறது, இப் பாடசாலையில் இப்பொழுது 29 ஆசிரியர்கள் பணி புரிகின்றனர். அதே வேளை இப் பாடசாலை மகாவித்தியாலம் ஆக்க வேண்டும் என்று இருபது வருடங்களாக முயற்சி செய்து வந்தாலும் இதுவரை அது சாத்தியம் அற்றதாகவே உள்ளது. கச்சாயில் இருக்கும் மாணவர்களில் பலர் சாவகச்சேரி இந்துக் கல்லூரிக்கும், கொடிகாமம் திருநாவுக்கரசு மகா வித்தியாலத்துக்கும் செல்வதே இதற்கான காரணமாக அமைந்துள்ளது.

 யாழ் கச்சாய் தமிழ் கலவன் பாடசாலையின் தளத் தோற்றம்

பாடசாலைப் பண்
-------------

கச்சாய் கலாசாலை வாழ்கவே - வாழ்க வாழ்க
கச்சாய் கலாசாலை வாழ்கவே - தினம் தினம் தினம்
கச்சாய் கலாசாலை வாழ்கவே - வாழ்க வாழ்க
கச்சாய் கலாசாலை வாழ்கவே
பெற்றோரை ஆசிரியரை பெருமையோடு வாழ்த்துவோம்
பேணி வித்தை வளார்க்கும் கல்விப் பகுதியாரைப் போற்றுவோம் கச்சாய் கலாசாலை....
செந்தமிழாம் இனிய மொழியைச் சிறந்து பரவச் செய்குவோம்
தேசத்திற்கே தேவையான வேறுகலையும் பயிலுவோம் கச்சாய் கலாசாலை....
கமலம் பூத்த கழனி சூழ்ந்த கச்சாய் வித்தியாலயம்
கடமையே தன் உடமையாக காலமெல்லாம் வாழ்கவே கச்சாய் கலாசாலை....

ஆசிரியர்கள்
-----------

* தலைமை ஆசிரியர் : கே. உதயகுமாரன்
* உதவி தலைமை ஆசிரியர் : எஸ். நவபாலன்

வெளி இணைப்புகள்
---------------

* கச்சாய் தமிழ்க் கலவன் பாடசால
[*தொடர்பிழந்த இணைப்பு*]
**சேகர் கொய்ராலா** (Shekhar Koirala) நேபாளி காங்கிரசு அரசியல்வாதியும் 2 ஆவது நேபாள அரசியலமைப்பு சபையின் உறுப்பினரும் ஆவார்.

அரசியல் வாழ்க்கை
----------------

மொரங்கு மாவட்டத் தொகுதி எண் 6 ஐப் சேகர் கொய்ராலா பிரதிநிதித்துவப்படுத்தினார். அரசியல் நகரமான பிரத்நகரின் மேற்குப் பகுதியைக் கொண்டுள்ளது. 2013 ஆம் ஆண்டு நேபாள அரசியல் நிர்ணய சபை தேர்தலில் இப்பகுதியிலிருந்து சேகர் தேர்ந்தெடுக்கப்பட்டார்.  முன்னதாக இவர், தன்னாட்சி சுகாதார அறிவியல் பல்கலைக்கழகமான பி.பி. கொய்ராலா சுகாதார அறிவியல் நிறுவனத்தில் துணைவேந்தராக பணியாற்றினார்.  நேபாளி காங்கிரசு மத்திய செயற்குழு உறுப்பினர் பதவிக்கு அதிக வாக்குகளைப் பெற்றவர் என்ற சிறப்பும் சேகருக்கு உண்டு.

தனிப்பட்ட வாழ்க்கை
------------------

மருத்துவர் கொய்ராலா கடுமையான உடல்நலப் பிரச்சினைகளுக்குப் பிறகு நோர்விக் சர்வதேச மருத்துவமனையில் சிகிச்சைக்காக அனுமதிக்கப்பட்டார்.  இவரது மாமா பிபி கொய்ராலா கைது செய்யப்பட்டபோது, நேபாளத்தில் தீவிர அரசியலுக்கு திரும்புமாறு இந்திய பிரதமர் மொரார்சி தேசாய் இவருக்கு கடிதம் அனுப்பினார்.

பிறப்பு மற்றும் குடும்பம்
-------------------------

கொய்ராலா குடும்பத்தைச் சேர்ந்த அரசியல்வாதிகளான தந்தை கேசவ் பிரசாத் கொய்ராலா மற்றும் தாய் நோனா கொய்ராலா ஆகியோருக்கு 1950 ஆம் ஆண்டு ஆகத்து மாதம் 25 அன்று சேகர் கொய்ராலா பிறந்தார்.

மருத்துவத் தொழில்
-----------------

தொழிலில் இவர் ஒரு மருத்துவர். பிர் மருத்துவமனை, பி.பி. கொய்ராலா சுகாதார அறிவியல் நிறுவனம் மற்றும் கோசி மண்டல மருத்துவமனை ஆகியவற்றில் சேகர் கொய்ராலா பணியாற்றியுள்ளார்.

மேற்கோள்கள்
-----------

1. 1 2 3 4  "Dr. Shekhar Koirala". election.ujyaaloonline.com. 2017-06-05 அன்று மூலம் பரணிடப்பட்டது. 2017-06-11 அன்று பார்க்கப்பட்டது.
2. ↑  "ampnews/2014-09-17/bpkihs-registrar-appeals-to-end-strike". kathmandupost.ekantipur.com. 2017-06-11 அன்று பார்க்கப்பட்டது.
3. ↑  "Shekhar Koirala maintains lead in NC CWC vote count". thehimalayantimes.com. March 12, 2016. 2017-06-11 அன்று பார்க்கப்பட்டது.
4. ↑  "Access Denied – Sucuri Website Firewall". thehimalayantimes.com. 2017-06-11 அன்று பார்க்கப்பட்டது.
**பொய்யாலப்பன் அய்யனார் கோவில்** தூத்துக்குடி மாவட்டம் கோவில்பட்டி பகுதியிலிருந்து 18 கி.மி.தொலைவில் அமைந்துள்ள குறுமலை பகுதியில், வனபகுதியில் தாழையுத்து ஓடைக்கரையில் அமைந்துள்ளது .

### கோவில் வரலாறு

பொய்யாலப்பன் ( பொய்யாலப்படு) என்னும் தெலுங்கு சொல்லுக்கு அடுப்படி என்று பொருள். 500 ஆண்டுகளுக்கு முன்பு குறுமலை பகுதியை சுற்றி வாழும் 18 பட்டி ராஜகம்பளம்  நாயக்கர் மக்கள் போர் காரணமாக பலர் இறந்து உள்ளனர் , அவர்களுக்கு உணவு கூட இல்லாமல் பலர் இறந்த காலத்தில் தமிழ் சமுதாயத்தில் அகதாமறக்குலத்தை சேர்ந்த ஒருவர் ராஜகம்பளம் மக்களுக்கு உணவு அளித்து பலரை இறப்பில் இருந்து காத்து வந்ததாகவும், அவர் பின் நாளில் இந்த மக்களுக்கு நிரந்தர உணவு செய்யும் மனிதராக நியமிக்கபட்டார் , அவர் பின் நாளில் இறந்ததால் , தங்கள் உயிரை உணவு கொடுத்து காப்பாற்றிய காரணத்தால் அவரையே 18 பட்டி ராஜகம்பளம் மக்கள் குல தெய்வமாக கொண்டார்கள் என்று இப்பகுதி மக்களின் கும்மி பாடல் மூலம் அறிய படுகிறது. அடுப்படியில் இருந்து காத்ததால் அடுப்படி அய்யனார் , தெலுங்கில் பொய்யாலப்பர் அய்யனார் என்று ஆனார். எட்டயபுரம்  பகுதியை ஆண்ட ஜெகவீர பாண்டிய நாயக்கரால் இக்கோவில் கட்டப்பட்டது .

துணை தெய்வங்கள்
---------------

* கெண்டு கெட்டம்மா ( தமிழில் சேவல் காரி அம்மன் )
* பெருமாள் கோவில்
* கன்னிமார் கோவில்
* முருகன் கோவில்
* ஜக்கம்மா கோவில்
* கருப்பசாமி கோவில்

ஒவ்வொரு தெய்வத்துக்கும் ஒரு ஒரு வரலாறு இக்கோவிலில் உள்ளது .

விழாக்கள்
---------

சித்திரை மாதம் முதல் தேதியில் நடைபெறும் பாரி வேட்டை ( வேட்டைக்கு செல்லும் ) திருவிழா இக்கோவிலில் மிக விமர்சியாக நடக்கும். சித்திரை பவுர்ணமி தினத்தன்று நடக்கும் அய்யனார் பூஜையில் ஆடு பலியிடுவது மிக முக்கியமான சடங்காக செய்ய படுகிறது .

கெண்டு கெட்டம்மா
----------------

ராஜகம்பளம்  சமுதாயத்தில் சில்லாவார் உட்பிரிவில் உள்ள இர்றி காரு வம்சத்தை சேர்ந்தவர்களின் குல தெய்வமாக இந்த அம்மன் உள்ளார். இக்கோவிலில் சேவல் பலியிடுவது கிடையாது , அம்மனின் வாகனமாக சேவல் உள்ளதால் இங்கு ஆடு மட்டுமே பலியிட படுகிறது .

பெருமாள் கோவில்
---------------

மலை பகுதிக்கு மேல் பகுதியில் அமைந்துள்ள இக்கோவில் 500 வருடம் பழமை கொண்டது. ஜங்கம்( பண்டாரம் ) இனத்தை சேர்ந்தவர்கள் இக்கோவிலில் பூசாரியாக உள்ளனர் .

முருகன் கோவில்
--------------

எட்டயபுரம்  பாளையக்காரர்கள் முருக பக்தர்களாக இருந்து வந்து உள்ளனர் எனவே இக்கோவிலை வீரபாண்டி நாயக்கர் அய்யனார் கட்டி உள்ளார் .

கன்னிமார் கோவில்
----------------

தொட்டிய நாயக்கர்  சமுதாயத்தில் மக்கள் பிற இனத்தை சேர்ந்தவர்களுடன் பழக கூடாது , திருமணமோ வேறு எந்த வகையான தொடர்பும் வேய்திருக்க கூடாது என்ற நடைமுறை இருந்த காலத்தில் இதை மீறுபவர்கள் இம்மக்களால் கொலை செய்யபட்டுள்ளனர் , இவ்வாறாக இறந்த கன்னி பெண்களை இம்மக்களே வணங்கியும் வந்துள்ளனர். இங்கு இது வரையில் 40 கன்னிமார்கள் தெய்வமாக வணங்க படுகிறார்கள். ஒவ்வொரு குடும்பத்துக்கும் ஒரு கன்னிமார் இருப்பார் , சித்திரை நாளில் நடக்கும் விழாவில் கன்னியர்களுக்கு மஞ்சள் நீராட்டுவார்.

கருப்பசாமி கோவில்
-----------------

பள்ளர் , தேவர் இனத்தை சேர்ந்தவர்களுக்கு குல தெய்வமாக இங்குள்ள கருப்பசாமி திகழ்கிறார். தை மாதத்தில் பள்ளர், தேவர் இனத்தை சேர்ந்தவர்கள் இங்கு கூடி பொங்கல் செய்து வழிபாடு செய்கின்றனர்.

தாழையுத்து ஓடை
--------------

இங்குள்ள இவ்வோடை என்றும் வற்றாத ஊற்றாக திகழ்கிறது. இங்கு வந்து ஓடை நீரை உண்டால் தோல் நோய்கள் தீரும் என்று நம்பபடுகிறது .

ஆடு பலியிடுவது
--------------

இங்கு ஆடு பலியிடுவது மிக முக்கியமான ஒன்று , ஒவ்வொரு குடும்பத்தினரும் ஒவ்வொரு ஆடு வெட்டி வழிபடுவர் .
**மணிமேகலை இராமநாதன்** (1946 - பெப்ரவரி 17, 2010) கொழும்பைப் பிறப்பிடமாகக் கொண்ட ஈழத்துக் கலைஞர். மேடை நாடகம், வானொலி, வடமோடி, தென்மோடிக் கூத்துகள், திரைப்படம், சின்னத்திரை, வில்லுப்பாட்டு என எல்லாவற்றிலும் கடந்த 50 ஆண்டுகளாக ஈடுபட்டுவந்தவர்.

வாழ்க்கைக் குறிப்பு
-------------------

1946ம் ஆண்டு கொழும்பு கிருலப்பனையில் பிறந்தவர் மணிமேகலை. பத்து வயதாக இருந்தபோதே பாடகியாக மேடையில் கால் பதித்த இவர் தொடர்ந்து பாடசாலை நாடகங்களில் நடித்து பின்னர் மேடைகளில் குழந்தை நட்சித்திரமாக மேடைகளில் தனது திறமையை வெளிப்படுத்த பிரபலமான கலைஞர்களின் ஆதரவும் மணிமேகலைக்குக் கிடைக்க ஆரம்பித்தது.

பல ஈழத்துத் திரைப்படங்களில் தோன்றிய அவர் 300 க்கும் அதிகமான மேடை நாடகங்களில் நடித்திருக்கிறார். ஏராளமான வானொலி நிகழ்ச்சிகளில் தோன்றியிருக்கிறார்.

விருதுகளும் பட்டங்களும்
-----------------------

இவரது கலைப் பணியைப் பாராட்டி பல பட்டங்கள் இவருக்குக் கிடைத்தாலும் "கலைச்செல்வி" என்னும் பட்டமே இவரது பெயருடன் நிலைத்து நிற்கின்றது. இலங்கை கலாச்சார அமைச்சு நடாத்திய பல நாடகவிழாக்களிலும் விருதுகளைப் பெற்றுள்ள இவரை 2004ம் ஆண்டு கொழும்பில் நடைபெற்ற கலாச்சார விழாவில் இலங்கையின் பிரதம மந்திரி பாராட்டி பரிசும் வழங்கிக் கௌரவித்திருந்தார் என்பதும் குறிப்பிடத்தக்கதாகும். நவரச நாயகி எனும் பட்டமளித்து தமிழ் கலைஞர் அபிவிருத்தி நிலையம் கெளரவித்தது. அதேபோல் இவரது பொன் விழாவை மிகச் சிறப்பாக நடத்திக் காட்டியது கிருஷ்ண கலாயம். அதேபோல் தேசிய தமிழ் நாடக உபகுழுவின் தலைவராக இருந்தபோது இவரது கலைப்பணியைப் பாராட்டி அரசுத்தலைவர் மகிந்த ராஜபக்சவினால் கெளரவிக்கப்பட்டவர்.

புகழ் பெற்ற மேடை நாடகங்கள்
--------------------------

* ஆபிரகாம் கோவூரின் உண்மைக்கதையைத் தழுவி வரணியூரான் எழுதிய "நம்பிக்கை"
* அமரர் நடிகமணி வி.வி.வைரமுத்து அவர்களின் அரிச்சந்திரா மயானகாண்டம்
* கலாவினோதன் வில்லுப்பாட்டுச் சின்னமணியின் சத்தியவான் சாவித்திரி
* காத்தவராயன் கூத்து

இவற்றைவிட மனித தர்மம், கறுப்பும் சிவப்பும், நகரத்துக்கோமாளிகள், சிறுக்கியும் பொறுக்கியும், டைமன்ராணி, சக்காரலம் பென்டர், ஒரு கலைஞனின் கதை, அவன் மீண்டும் வருவான் போன்ற நாடகங்களில் அவர் நடிப்புக்கு சவால்விடும் பாத்திரங்களாகும்.

நடித்த திரைப்படங்கள்
--------------------

* ஏமாளிகள் (1978)
* நாடு போற்ற வாழ்க (1981)

வெளி இணைப்புகள்
---------------

* மறைந்த மணிமேகலைக்கு செய்யப்படும் அஞ்சலி அர்த்தமுள்ளதாக அமையட்டும் பரணிடப்பட்டது 2012-01-21 at the வந்தவழி இயந்திரம், தினகரன், பெப்ரவரி 21, 2010
**பரராசசேகரன்** என்பது, யாழ்ப்பாண இராசதானியை ஆண்ட ஆரியச் சக்கரவர்த்திகள் குடியைச் சேர்ந்த மன்னர்கள், தங்களுக்கு மாறிமாறி வைத்துக்கொண்ட அரியணைப் பெயர்களுள் இரண்டில் ஒன்றாகும். இன்னொரு பெயர் செகராசசேகரன் என்பதாகும். 

யாழ்ப்பாண வைபவமாலையோ, வையாபாடலோ கைலாயமாலையோ யாழ்ப்பாணத்து அரசர்களின் அரியணைப் பெயர்கள் பற்றி எதுவும் குறிப்பிடவில்லை. பின்வந்த ஆய்வாளர்கள், மேற்படி நூல்களையும், பிற்காலத்தில் போத்துக்கீசரால் எழுதப்பட்ட நூல்களையும் வேறு ஆவணங்களையும் கருத்தில் கொண்டு யாழ்ப்பாணத்து அரசர்கள் அரியணைப்பெயர்களைக் கொண்டிருந்தனர் என்ற முடிவுக்கு வந்தனர். 

இக்குடியின் இரண்டாவது மன்னனில் தொடங்கி, 1450 இல் சப்புமால் குமாரயா என்பவன் யாழ்ப்பாணத்தைக் கைப்பற்றியது வரை ஐவர் பரராசசேகரன் என்னும் பெயரைத்தாங்கி ஆட்சி புரிந்துள்ளனர் என்கிறார் யாழ்ப்பாணச் சரித்திரம் என்னும் நூலை எழுதிய செ. இராசநாயகம். பதினேழு ஆண்டுகளின் பின் மீண்டும் இக்குடி ஆட்சிக்கு வந்தது. 1620 இல் போத்துக்கீசர் முற்றாக யாழ்ப்பாணத்தை ஆட்கொள்ளும் வரை மேலும் ஐவர் இப் பெயருடன் ஆட்சி செய்துள்ளனர்.

இராசநாயகத்தின் குறிப்பிட்டபடி, பரராசசேகரன் என்னும் பெயர்கொண்ட யாழ்ப்பாண மன்னர்களின் பெயர்கள் கீழே தரப்பட்டுள்ளன.

1. குலசேகரன் - (1246 - 1256)
2. விக்கிரமன் - (1279 - 1302)
3. மார்த்தாண்டன் - (1325 - 1348)
4. வீரோதயன்- (1371 - 1394)
5. குணவீரன் - (1417 - 1440)
6. பெயர் தெரியாத மன்னன் - (1478 - 1519)
7. புவிராஜபண்டாரம் - (1561 - 1565)
8. காசிநயினார் - (1565 - 1570)
9. புவிராஜபண்டாரம் - (1582 - 1591)
10. எதிர்மன்னசிங்கம் - (1591 - 1615)

குறிப்புகள்
-----------

1. ↑  இராசநாயகம் செ.*Ancient Jaffna*, Colombo, 1926, AED மறுபதிப்பு: புதுடில்லி, 1993